CELEX: C2007/095/38
Language: et
Date: 2007-04-28 00:00:00
Title: Kohtuasi C-85/07: 15. veebruaril 2007 esitatud hagi — Euroopa Ühenduste Komisjon versus Itaalia Vabariik

28.4.2007   
            
            
               ET
            
            
               Euroopa Liidu Teataja
            
            
               C 95/21
            
         15. veebruaril 2007 esitatud hagi — Euroopa Ühenduste Komisjon versus Itaalia Vabariik
   (Kohtuasi C-85/07)
   (2007/C 95/38)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindaja: S. Pardo Quintillán ja D. Recchia)
   
      Kostja: Itaalia Vabariik
   Hageja nõuded
   
               —
            
            
               Seoses Serchio pilootvalglapiirkonnaga ja osaga Ida-Alpide, Põhja-Apenniinide, Kesk-Apenniinide ja Lõuna-Apenniinide valglapiirkondadest tuvastada, et kuna:
               
                           —
                        
                        
                           Itaalia vabariik jättis esitamata koondaruande artikli 5 alusel nõutavate analüüside kohta, nagu seda näeb ette direktiivi 2000/60/EÜ (1) artikli 15 lõige 2, ja
                        
                     
                           —
                        
                        
                           jättis tegemata sama direktiivi artikli 5 lõikes 1 ette nähtud analüüsid ja ülevaated,
                        
                     siis on Itaalia Vabariik rikkunud Euroopa Parlamendi ja nõukogu 23. oktoobri 2000. aasta direktiivi 2000/60/EÜ, millega kehtestatakse ühenduse veepoliitika alane tegevusraamistik, artikli 5 lõikest 1 ja artikli 15 lõikest 2 tulenevaid kohustusi.
            
         
               —
            
            
               mõista kohtukulud välja Itaalia Vabariigilt.
            
         Väited ja peamised argumendid
   Direktiiv 2000/60/EÜ võeti Itaalia õigusesse üle 3. aprilli 2006. aasta seadusandliku dekreediga nr 152. Selle dekreedi artiklis 64 on määratletud kaheksa valglapiirkonda: Ida-Alpide valglapiirkond, Padano valglapiirkond, Põhja-Apenniinide valglapiirkond, Serchio pilootvalglapiirkond, Kesk-Apenniinide valglapiirkond, Lõuna-Apenniinide valglapiirkond, Sardiinia valglapiirkond ning Sitsiilia valglapiirkond.
   Direktiiv jõustus 22. detsembril 2000. Seetõttu oleks direktiivi artikli 5 lõikes 1 märgitud analüüsid ja ülevaate seoses kaheksa valglapiirkonnaga pidanud olema tehtud 22. detsembriks 2004.
   Lisaks sellele oleks vastavalt artiklile 5 iga valglapiirkonna kohta nõutavate analüüside koondaruanne direktiivi artikli 15 lõike 2 kohaselt olema esitatud komisjonile 22. märtsiks 2005.
   Itaalia ametiasutustelt saadud teabe analüüsist tuleneb hoopis, et kaheksast valglapiirkonnast viie kohta antud teave puudub või on puudulik.
   Itaalia Vabariik ei ole esitanud koondaruannet artiklis 5 ette nähtud analüüside ja ülevaate kohta seoses Serchio pilootvalglapiirkonnaga ja osaga Ida-Alpide, Põhja-Apenniinide, Kesk-Apenniinide ja Lõuna-Apenniinide valglapiirkondadest ning on seetõttu rikkunud direktiivi 2000/60/EÜ artikli 15 lõikest 2 tulenevaid kohustusi.
   Lõpetuseks, vastupidist tõendava teabe puudumisel leiab komisjon, et seoses eelmises lõigus nimetatud valglapiirkondadega on Itaalia Vabariik lisaks rikkunud kohustust teha ettenähtud tähtajaks direktiivi 2000/60/EÜ artikli 5 lõikes 1 ette nähtud analüüsid ja ülevaade vastavalt sama direktiivi II ja III lisas sätestatud tehnilistele näitajatele.
   
      (1)  EÜT L 327, lk 1; ELT eriväljaanne 15/05, lk 275.